
A V I Z

asupra proiectului de Lege privind aprobarea Ordonanţei de urgenţă a Guvernului nr.70/2000 pentru modificarea Legii nr.29/2000 privind sistemul naţional de decoraţii al României.

În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.70/2000 pentru modificarea Legii nr.29/2000 privind sistemul naţional de decoraţii al României, trimis cu adresa nr.97 din 26 februarie 2001, înregistrată sub nr.319/XVIII/11 din 27 februarie 2001.   



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din 28 februarie 2001.



Membrii comisiei au examinat Ordonanţa de urgenţă nr.70/2000 supusă aprobării,  expunerea de motive la proiectul de lege şi avizul favorabil al Consiliului Legislativ nr.547/23.05.2000.



În urma dezbaterilor, membrii comisiei au hotărât, cu majoritate de voturi,  să avizeze favorabil proiectul de lege, în forma  adoptată de Senat la 15 februarie 2001.

În raport de obiectul şi conţinutul său, proiectul de lege face parte din categoria legilor organice. 

